Neocube je dôkladne zabalený v darčekovom balení, v kovovej plechovke, takže už na prvý dojem ma hra naozaj očarila a môžem konštatovať, naozaj je vhodná aj ako darček. Návod na hru je jednoduchý, písaný i v češtine, takže v prípade, že niekto vidí túto novinku prvýkrát, nebude musieť lamentovať nad návodom a hľadať ho na internete. Čo sa týka samotnej hry, je vhodná tak pre malých ako aj pre veľkých. Je to ideálna hra pri relaxe, nakoľko pravidlá nie sú ťažké, človek sa pri nej zabaví a samozrejme, má na človeka pozitívny vplyv. Túto hru je možné hrať osamote rovnako ako aj s priateľmi. Je to ideálna hra i na rôzne párty, či stretnutia s rodinou. Spojte svoje sily a vyskúšajte postaviť niečo extra. Alebo si radšej zmeriate sily, kto postaví najkrajší obrazec? Či už tak, či onak, jednoducho sa zabavíte.
Táto hra nie je jednorazovou záležitosťou, ktorú po 24 hodinách odložíte do šuflíka a už ju neuvidíte. Z guľôčok sa dá vytvoriť množstvo obrazcov, takže si človek nespočetne veľakrát poskladá niečo nové, zaujímavé, originálne. Nudná určite nie je.